Olav Nygaard (kunstner)

Olav Nygaard (født 25. februar 1938 i Haugesund) er en norsk billedkunster, bosatt i Aksdal i Tysvær. Nygaard har hatt separatutstillinger i norske og utenlandske gallerier.

Han er selvlært, maler naturbilder, og har malt naturen både i Norge og i utlandet. Han har vært i Danmark, Frankrike, Tyskland, Island og på Færøyene, og har også mye bilder fra Vestlandet.

Nygaard var formingslærer før han i 1963 gikk over til å male på heltid. Han var bosatt i Østfold 1966–81 og flyttet deretter  til Tysvær. Nygaard er landskapsmaler. Hans tidligste formspråk var naturalistisk, men i 1960-årene hadde han en periode med til dels sterk abstrahering av motivene. Fra midten av 70-årene nærmet Nygaards´s uttrykksform seg igjen mer det naturgitte utgangspunkt, men var preget av større malerisk frihet. De fleste av hans bilder er inspirert av naturen på Vestlandet, i Lofoten og på Finnmarksvidda, og av en rekke besøk på Island. Han maler gjerne landskapet sett fra en høy synsvinkel, eller sett nedenfra, og oppnår dermed en nesten global romvirkning.

Separatutstillinger 
Nygaard har hatt en rekke separatutstillinger rundt om i Norge. I tillegg har han deltatt i mange kollektivutstillinger.

Offentlige arbeider 
Innkjøp til offentlige samlinger:
 Nasjonalgalleriet, Oslo
1969 Vestland (maleri)
1969 Steinen (maleri)
1976 Landskap (maleri)
 Bergen Billedgalleri
 Haugesund Billedgalleri
 Christianssand Kunstforenings Faste Galleri
 Moss Kunstgalleri
 Riksgalleriet
 Norsk kulturråd
 Porsgrunn og Larvik kunstforeninger
Mandal billedgalleri

Utsmykningsarbeider 

 1987 Rogaland fylkeskommune administrasjonsbygg, Stavanger
 1989 Haugesund maritime/tekniske videregående skole, Haugesund
 1990 Statens Havarivernskole, Haugesund
 1992 Statoil, Kårstø
 1993 Tysværtunet Aksdal

Referanser

Norske malere